ઉદિત રાજના આ નિવેદનની સખત શબ્દોમાં ઝાટકણી કાઢતાં કોંગ્રેસ નેતા ટોમ વડક્કને ઉદિત રાજને આડે હાથ લેતાં જણાવ્યું હતું કે ભાજપે ખાનપાનની આદતોને લઇને લોકોમાં ભાગલા પડાવવાની કોશિશ કરવી જોઇએ નહીં. તેમણે પૂછયું હતું કે ઉદિત રાજને કેવી રીતે ખબર પડી કે ઉસેન બોલ્ટ બીફ ખાય છે? શું ઉદિત રાજ ઉસેન બોલ્ટના રસોઈયા હતા? તેમણે એવું પણ જણાવ્યું છે કે ઉદિત રાજે ઉત્તરપ્રદેશની ચૂંટણી પૂર્વે આવું નિવેદન કર્યું એ બતાવે છે કે તેમની નજર દલિતના મતો પર છે.